paragraph_text: Za vladavine Jakova I., 1603. je nastala personalna unija između Engleske i Škotske koja će se održati sljedeće stoljeće, uz kraći prekid izazvan revolucijom i uspostavom republikanskog Commonwealtha pod Cromwellom. Parlament Kraljevine Engleske i Parlament Kraljevine Škotske su 1707. izglasali Zakon o Uniji kojim su te dvije, dotada zasebne države, spojene u unitarnu državu pod imenom Kraljevine Velike Britanije.